Source: https://www.riigiteataja.ee/akt/428122017005
Timestamp: 2019-11-18 07:51:47+00:00

Document:
Vallavolikogu ja osavallakogu tööst osavõtu eest makstava tasu ja volikogu ülesannete täitmisel tehtud kulutuste eest hüvitise maksmise kord – Riigi Teataja
Vallavolikogu ja osavallakogu tööst osavõtu eest makstava tasu ja volikogu ülesannete täitmisel tehtud kulutuste eest hüvitise maksmise kord
Vallavolikogu ja osavallakogu tööst osavõtu eest makstava tasu ja volikogu ülesannete täitmisel tehtud kulutuste eest hüvitise maksmise kord - sisukord
§ 2 Volikogu esimehe tasu
§ 3 Volikogu liikme tasu
§ 4 Volikogu komisjoni ja osavallakogu esimehe tasu
§ 5 Volikogu komisjoni liikme ja osavallakogu liikme tasu
§ 6 Tasu arvestus ja maksmine
§ 7 Sõiduauto kasutamise hüvitis
RT IV, 28.12.2017, 5
Vastu võetud 19.12.2017 nr 15
Määrus kehtestatakse kohaliku omavalitsuse korralduse seaduse § 17 lõike 3, § 22 lõike 1 punktide 21 ja 22 ning Vabariigi Valitsuse 14. juuli 2006 määruse nr 164 „Teenistus-, töö- või ametiülesannete täitmisel isikliku sõiduauto kasutamise kohta arvestuse pidamise ja hüvitise maksmise kord“ alusel.
(1) Kord reguleerib Märjamaa Vallavolikogu (edaspidi volikogu) liikmetele volikogu istungist ning volikogu komisjonide ja osavallakogu tööst osavõtu eest makstava tasu suurust ja korda ning hüvitise määramist volikogu ülesannete täitmisel tehtud kulutuste eest.
(2) Komisjoni tööst ja osavallakogu tööst osavõtu eest tasu määramisel on volikogu liikmega võrdsustatud need komisjoni ja osavallakogu liikmed, kes ei ole volikogu liikmed.
(3) Istungi, komisjoni tööst ja osavallakogu tööst osavõtu tasu ei saa volikogu esimees, Märjamaa Vallavalitsuse (edaspidi vallavalitsus) ega Vigala Osavallavalitsuse (edaspidi osavallavalitsus) teenistujad.
§ 2. Volikogu esimehe tasu
Volikogu esimehele makstakse volikogu esimehe kohustuste täitmise eest töötasu vastavalt volikogu otsusele.
§ 3. Volikogu liikme tasu
Volikogu liikmele makstakse tasu 50 eurot volikogu istungi ettevalmistamise ja istungist osavõtu eest.
§ 4. Volikogu komisjoni ja osavallakogu esimehe tasu
(1) Komisjoni esimehele või komisjoni aseesimehele, juhul kui aseesimees asendab komisjoni läbiviimisel komisjoni esimeest, makstakse tasu 50 eurot komisjoni koosoleku ettevalmistamise, korraldamise ja osavõtu eest.
(2) Osavallakogu esimehele või osavallakogu aseesimehele, juhul kui aseesimees asendab koosoleku läbiviimisel osavallakogu esimeest, makstakse tasu 50 eurot osavallakogu koosoleku ettevalmistamise, korraldamise ja osavõtu eest.
§ 5. Volikogu komisjoni liikme ja osavallakogu liikme tasu
(1) Komisjoni liikmele (s.h komisjoni aseesimehele kui ta ei asenda komisjoni esimeest) ja osavallakogu liikmele (s.h osavallakogu aseesimehele kui ta ei asenda osavallakogu esimeest) makstakse tasu 25 eurot komisjoni või osavallakogu koosolekust osavõtu eest.
(2) Komisjoni liikmele, kes täidab komisjoni esimehe korraldusel komisjoni töö eesmärkidega seotud ülesandeid väljaspool komisjoni koosolekut, makstakse tasu 5 eurot/tunnis. Tunnitasu arvestamisel ümardatakse tunnid 0,5 tunni täpsusega.
§ 6. Tasu arvestus ja maksmine
(1) Tasu maksmise aluseks on osavõtt istungist või komisjoni koosolekust või osavallakogu koosolekust. Istungitest ja komisjoni koosolekutest osavõtu arvestust peab volikogu sekretär. Osavallakogu koosolekutest osavõtu arvestust peab osavallavalitsuse teenistuja, kelle ülesandeks on pandud osavallakogu tehniline teenindamine.
(2) Paragrahv 5 lõikes 2 nimetatud tunnitasu maksmiseks esitab komisjoni esimees volikogu sekretärile kirjaliku esildise märkides selles ära töö teostanud komisjoni liikme nime, teostatud tööd, tööde teostamise aja ja hüvitamisele kuuluvate tundide arvu.
(3) Komisjoni esimehele § 5 lõikes 2 nimetatud tunnitasu maksmise esildise esitab komisjoni esimees arvestades määruse § 6 lõikes 2 toodut volikogu esimehele kooskõlastamiseks ja kinnitamiseks.
(4) Volikogu esimees esitab andmed volikogu liikmete istungitest, komisjoni liikmete komisjoni koosolekutest osavõtu ja komisjoni liikmete väljaspool koosolekut tehtud tööde kohta vallavalitsuse rahandusosakonnale iga kuu 25.-ndaks kuupäevaks.
(5) Osavallakogu esimees esitab andmed osavallakogu liikmete koosolekutest osavõtu kohta vallavalitsuse rahandusosakonnale iga kuu 25.-ndaks kuupäevaks.
(6) Tasu, s.h volikogu esimehele makstav töötasu, makstakse välja arvestuskuule järgneva kuu kuuendal päeval.
§ 7. Sõiduauto kasutamise hüvitis
(1) Isikliku sõiduauto kasutamise kulud seoses volikogu ülesannete ja komisjonide ülesannete täitmisega hüvitatakse volikogu esimehele, volikogu liikmetele, komisjonide esimeestele ja liikmetele avalduse alusel 0,3 eurot ühe ametiülesannete täitmisel sõidetud kilomeetri kohta, kuid mitte rohkem kui 335 eurot kalendrikuus.
(2) Avalduses peab olema näidatud sõiduautot kasutava isiku ees- ja perekonnanimi, sõiduauto riikliku registreerimismärgi andmed, sõiduauto läbisõidumõõdiku alg- ja lõppnäit iga ametiülesannete täitmisel tehtud sõidu korral, ametisõidul läbitud kilometraaž, sõidu kuupäev ning sõidu eesmärk.
(3) Hüvitise maksmise otsustab volikogu esimees.
(4) Hüvitise maksmine vormistatakse volikogu esimehe käskkirjaga.
(5) Hüvitist ei maksta istungitel ja komisjoni koosolekutel osalemisega seotud kulutuste eest.
(1) Tunnistatakse kehtetuks Märjamaa Vallavolikogu 17.12.2013 määrus nr 3 „Volikogu tööst osavõtu eest makstava tasu ja volikogu ülesannete täitmisel tehtud kulutuste hüvitise maksmise kord“.
(2) Tunnistatakse kehtetuks Vigala Vallavolikogu 10.11.2005 otsus nr 26 „Vigala Vallavolikogu liikmetele hüvituse suuruse määramine“
(3) Määrust rakendatakse tagasiulatuvalt 21. oktoobrist 2017.
(4) Määrust jõustub kolmandal päeval pärast Riigi Teatajas avaldamist.

References: § 2

§ 3

§ 4

§ 5

§ 6

§ 7
 § 17
 § 22

§ 2

§ 3

§ 4

§ 5

§ 6
 § 5
 § 6

§ 7